สวัสดีค่ะ ดิฉันได้ฉีดยาคุมแบบ 3 เดือน(เข็มแรก)แต่มีเพศสัมพันธ์กับแฟนหลังจากฉีดได้ 2 อาทิตย์พอหลังจากนั้นก็มีอาการ เวียนหัว ปวดหัว คลื่นไส้ แล้วก็ประจำเดือนไม่มาเลย และได้เวลาได้กลิ่นอาหารก็มีอาการเหม็นจะอาเจียน อยากทราบว่าอาการนี้แพ้ยาคุมหรือป่าวค่ะ
สวัสดีค่ะ หากฉีดยาคุมกำเนิดภายในไม่เกิน 5 วันนับตั้งแค่วันแรกที่มีประจำเดือน ยาฉีดคุมกำเนิดจะสามารถออกฤทธิ์ในการป้องกันการตั้งครรภ์ได้ทันที แต่หากฉีดในเวลาอื่นนอกจากนี้ยาจะออกฤทธิ์ป้องกันการตั้งครรภ์เมื่อฉีดไปแล้วอย่างน้อย 7 วันในกรณีของ หากมีเพศสัมพันธ์เป็นครั้งแรกหลังจากฉีดไปแล้ว 2 สัปดาห์ ยาฉีดก็จะสามารถออกฤทธิ์ในการป้องกันการตั้งครรภ์ได้แล้วค่ะ โดยหากฉีดได้อย่างถูกต้อง คือฉีดเข้าชั้นกล้ามเนื้อ ไม่ได้มีการนวดคลึงบริเวณที่ฉีดยา ยาก็จะสามารถป้องกันการตั้งครรภ์ได้มากกว่า 99% ดังนั้นโอกาสที่จะตั้งครรภ์นั้นถือว่าน้อยมากสำหรับผลข้างเคียงของยาฉีดคุมกำเนิดชนิดฮอร์โมนเดี่ยว (แบบฉีดทุก 2 เดือน หรือทุก 3 เดือน) ที่พบบ่อยได้บ่อยคือ การมีเลือดออกกะปริดปะปรอย บางรายอาจมีประจำเดือนมามาก ส่วนใหญ่จะพบในการฉีดเข็ม 1-2 เข็มแรก หลังจากนั้นประจำเดือนจะค่อยๆ มาน้อยลง จนกระทั่งขาดหายไป ผลข้างเคียงอื่นๆ ที่อาจพบได้ เช่นเวียนหัว ปวดหัว คลื่นไส้ ปวดท้อง อ่อนเพลียน้ำหนักตัวเพิ่ม อารมณ์แปรปรวนเป็นต้นดังนั้นอาการต่างๆ ที่ เป็นอยู่ จึงอาจเป็นผลข้างเคียงของยาฉีดคุมกำเนิดได้ค่ะ ซึ่งโดยส่วนใหญ่อาการต่างๆ จะค่อยๆ น้อยลงเมื่อฉีดในเข็มต่อๆ ไป (ยกเว้นอาการที่ประจำเดือนไม่มา ซึ่งมักจะขาดหายไปเลย) แต่หากอาการยังคงเป็นมากอยู่ อาจพิจารณาเปลี่ยนวิธีคุมกำเนิดค่ะอีกกรณีหนึ่งที่เป็นไปได้คือ เกิดการตั้งครรภ์ก่อนที่จะฉีดยาคุมค่ะ ดังนั้นหากมีเพศสัมพันธ์ก่อนที่จะเริ่มฉีดยาคุมกำเนิด และประจำเดือนไม่มาตั้งแต่ก่อนที่จะเริ่มฉีดยาคุม ควรตรวจหาการตั้งครรภ์ดูค่ะ